Paraugs datu subjektu (fizisku personu) informēšanai, ja nolūks ir semināra apmeklētāja personas datu apstrāde Erasmus + programmas īstenošanas ietvaros.

1. Ja ir veidlapa, kurā semināra dalībnieki parakstās, tad var ietvert šādu tekstu.

Pārzinis personas datu apstrādei Erasmus + programmai ir Eiropas Komisijas Izglītības, jaunatnes, sporta un kultūras ģenerāldirektorāts, B.4. nodaļa - “Erasmus+” koordinācija, kontaktinformācija: eu-erasmus-esc-personal-data@ec.europa.eu.

Apstrādātājs personas datu apstrādei ir izglītības iestāde “XX”, adrese ….., kontaktinformācija: …..

Izglītības iestāde “XX” apstrādā personas datus, lai nodrošinātu semināra dalībnieku uzskaiti, kas tiek organizēta Erasmus+ programmas īstenošanas ietvaros. Tiesiskais pamats personas datu apstrādei ir Eiropas Parlamenta un Padomes 2021. gada 20. maija Regula (ES) 2021/817, ar ko izveido Savienības programmu izglītības un mācību, jaunatnes un sporta jomās “Erasmus+” un atceļ Regulu (ES) Nr. 1288/2013. Izglītības iestāde “XX” apstrādā Jūsu vārdu, uzvārdu un parakstu. Semināra apmeklējuma lapas tiks glabātas 5 (piecus) gadus pēc Erasmus+ programmas īstenošanas. Izglītības iestāde “XX” personas datus nodos Valsts izglītības attīstības aģentūrai, auditoriem pēc pieprasījuma. Jums ir tiesības piekļūt saviem personas datiem, labot vai dzēst tos, vai ierobežot personas datu apstrādi, kā arī iebilst pret personas datu apstrādi, kā arī iesniegt sūdzību Datu valsts inspekcijā.

2. Ja nepieciešams informāciju par personas datu apstrādi ietvert līgumā, tad var ietvert šādu tekstu. Personas datu apstrādes nolūks transporta izdevumu segšana.

1. Izglītības iestāde “XX” apstrādā Jūsu vārdu, uzvārdu, personas kodu, kontaktinformāciju, norēķinu konta numuru, lai samaksātu Erasmus + programmas ietvaros par transporta izdevumiem, kā arī nodrošinātu grāmatvedības vešanu. Tiesiskais pamats personas datu apstrādei ir Grāmatvedības likums un Eiropas Parlamenta un Padomes 2021. gada 20. maija Regula (ES) 2021/817, ar ko izveido Savienības programmu izglītības un mācību, jaunatnes un sporta jomās “Erasmus+” un atceļ Regulu (ES) Nr. 1288/2013.

2. Izglītības iestāde “XX” nodos Jūsu personas datus kredītiestādei, Valsts izglītības attīstības aģentūrai un auditoriem pēc pieprasījuma.

3. Izglītības iestāde “XX” glabās Jūsu personas datus 5 (piecus) gadus pēc Erasmus+ projekta izbeigšanās.

4. Jums ir tiesības piekļūt saviem personas datiem, labot vai dzēst tos, vai ierobežot personas datu apstrādi, kā arī iebilst pret personas datu apstrādi, kā arī iesniegt sūdzību Datu valsts inspekcijā.

5. Sīkāka informācija par Jūsu personas datu apstrādi Erasmus + programmas īstenošanā pieejama www…….”

3. Ja ir iesniegums, piem., par transporta izdevumu segšanu, tad var ietvert iesnieguma veidlapa apakšā zem personas paraksta šādu tekstu par personas datu apstrādi. Var norādīt mazākā burtu lielumā kā pats iesniegums, bet ne tik mazā, ko nevar salasīt.

Personas datu apstrādes nolūks transporta izdevumu segšana.

Pārzinis personas datu apstrādei Erasmus + programmai ir Eiropas Komisijas Izglītības, jaunatnes, sporta un kultūras ģenerāldirektorāts, B.4. nodaļa - “Erasmus+” koordinācija, kontaktinformācija: eu-erasmus-esc-personal-data@ec.europa.eu.

Apstrādātājs personas datu apstrādei ir izglītības iestāde “XX”, adrese ….., kontaktinformācija: ….. *Ja dzeltenā iezīmētā informācija ir norādīta iesnieguma adresātu zonā, tad atkārtot nevajag.*

Izglītības iestāde “XX” apstrādā Jūsu personas datus, lai izmaksātu transporta izdevumus, kas radušies īstenojot Erasmus + programmu un ir nepieciešama, lai nodrošinātu grāmatvedības vešanu saskaņā ar Grāmatvedības likumu un Eiropas Parlamenta un Padomes 2021. gada 20. maija Regulu (ES) 2021/817, ar ko izveido Savienības programmu izglītības un mācību, jaunatnes un sporta jomās “Erasmus+” un atceļ Regulu (ES) Nr. 1288/2013.

Izglītības iestāde “XX” apstrādā Jūsu vārdu, uzvārdu, personas kodu, norēķinu numuru, parakstu. Minētā informācija tiks glabāta 5 (piecus) gadus pēc Erasmus+ programmas īstenošanas. Izglītības iestāde “XX” personas datus nodos Valsts izglītības attīstības aģentūrai, auditoriem pēc pieprasījuma. Jums ir tiesības piekļūt saviem personas datiem, labot vai dzēst tos, vai ierobežot personas datu apstrādi, kā arī iebilst pret personas datu apstrādi, kā arī iesniegt sūdzību Datu valsts inspekcijā.

Vēršu uzmanību, ja tiek apstrādāti nepilngadīgo personu personas dati, tad informē vecākus vai likumiskos pārstāvjus.

Šie ir tikai informācijas paraugi un līdz ar to ir pielāgojami faktiskajai situācijai.